Karl Ludvig Adding

Karl Ludvig Adding (1913–1943) var en norsk infiltratør for SIPO i Trondheim under andre verdenskrig. Han var, til tross for sin jødiske herkomst, under ledelse av Gestapo i Trondheim.

Adding ble født i Leirvik på Stord og var sønn av en polsk jøde som het Isaiewitch, men Karl Ludvig endret etternavnet til Adding i 1940. Han ble gift med Anna (senere separert), og de fikk en datter.

Adding var under ledelse av gestaposjefene Walther Gemmecke og Gerhard Flesch, og var stasjonert på Gestapos hovedkvarter, Misjonshotellet. Hans virksomhet hadde ingen tilknytning til Rinnanbanden og han opererte på egen hånd.Hans Olav Løkken: 1943, Da armen holdt på å knekke  Han utga seg for å være hjemmefrontleder og hadde som oppgave å spore opp norske fanger som hadde rømt fra tyske konsentrasjonsleirer og fengsler. Spesialfeltet hans var å sette seg i kontakt med motstandsgrupper som jobbet mot tyske interesser, og som brakte flyktninger i sikkerhet over grensen til Sverige.

Høsten 1943 hadde Gestapo gjennom Adding og Rinnanbanden skaffet seg kontroll over nesten all organisert flukt fra Trondheims-distriktet over grensen til Sverige. De som prøvde å rømme, gikk nå oftere i feller som følge av dette. Flere av kontaktene som Adding fikk tak i ble senere torturert og drept av tyske gestapister. 

Senhøsten/vinteren 1943 ble Adding innlagt på St. Elisabeths hospital med store smerter. Til tross for stor medisinsk innsats stod ikke livet til å redde. Liket ble sendt til Oslo for obduksjon, fordi man mistenkte forgiftning. Det sies at obduksjonsrapporten ikke ga et klart svar på hva dødsårsaken var. 

 Litteratur 

 Marte Hallem (2024). Rinnans rival - dobbeltagenten Karl Adding. Pax forlag. ISBN 9788253044774
 NKPMN – Fra statsadvokatens saksframstilling i saken mot Rinnanbanden 30-03-1946.

 Referanser 

Kategori:Personer fra Stord kommune
Kategori:Personer fra Trondheim kommune
Kategori:Gestapo-personell
Kategori:spioner for Tyskland
Kategori:Personer tilknyttet Sicherheitsdienst
Kategori:Personer tilknyttet Sicherheitspolizei
Kategori:Norske spioner under andre verdenskrig
Kategori:Nordmenn fra andre verdenskrig